CELEX: 32006R1445
Language: fi
Date: 2006-09-29
Title: Komission asetus (EY) N:o 1445/2006, annettu 29 päivänä syyskuuta 2006 , asetuksen (EY) N:o 1200/2005 muuttamisesta mikro-organismien ryhmään kuuluvan rehun lisäaineen Bacillus cereus var. toyoi hyväksynnän osalta   (ETA:n kannalta merkityksellinen teksti)

30.9.2006   
            
            
               FI
            
            
               Euroopan unionin virallinen lehti
            
            
               L 271/22
            
         
      KOMISSION ASETUS (EY) N:o 1445/2006,
   annettu 29 päivänä syyskuuta 2006,
   asetuksen (EY) N:o 1200/2005 muuttamisesta mikro-organismien ryhmään kuuluvan rehun lisäaineen ”Bacillus cereus var. toyoi” hyväksynnän osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
            
         
               (2)
            
            
               Mikro-organismien ryhmään kuuluva Bacillus cereus var. toyoi -valmiste (NCIMB 40112/CNCM I-1012) hyväksyttiin neuvoston direktiivin 70/524/ETY (2) mukaisesti käytettäväksi rehun lisäaineena broilerien ja broilerkaniinien ruokinnassa ilman määräaikaa komission asetuksella (EY) N:o 1200/2005 (3). Kyseinen lisäaine kirjattiin sen jälkeen rehujen lisäaineita koskevaan yhteisön rekisteriin olemassa olevana tuotteena asetuksen (EY) N:o 1831/2003 10 artiklan mukaisesti.
            
         
               (3)
            
            
               Asetuksen (EY) N:o 1831/2003 7 artiklan mukaisesti toimitettiin kyseisen valmisteen hyväksynnän muuttamista koskeva hakemus, jossa haettiin sen käytön sallimista broilereiden osalta rehussa, joka sisältää seuraavia kokkidiostaatteja: diklatsuriili (Clinacox 0,5 % ja Clinacox 0,2 %), narasiini-nikarbatsiini (Maxiban G160) ja maduramisiiniammonium (Cygro 1 %). Hakemuksen mukana toimitettiin kyseisen asetuksen 7 artiklan 3 kohdan mukaisesti vaadittavat tiedot ja asiakirjat.
            
         
               (4)
            
            
               Euroopan elintarviketurvallisuusviranomainen, jäljempänä ’viranomainen’, totesi 5 päivänä marraskuuta 2005 antamassaan lausunnossa, että Bacillus cereus var. toyoi -lisäaineen (NCIMB 40112/CNCM I-1012) yhteensopivuus diklatsuriilin (Clinacox 0,5 % ja Clinacox 0,2 %), narasiini-nikarbatsiinin (Maxiban G160) ja maduramisiiniammoniumin (Cygro 1 %) kanssa oli vahvistettu (4). Viranomaisen lausunnossa vahvistetaan myös asetuksella (EY) N:o 1831/2003 perustetun yhteisön vertailulaboratorion toimittama rehun lisäaineen analyysimenetelmää koskeva raportti.
            
         
               (5)
            
            
               Valmisteen arviointi osoittaa, että asetuksen (EY) N:o 1831/2003 5 artiklassa säädetyt edellytykset täyttyvät.
            
         
               (6)
            
            
               Sen vuoksi asetusta (EY) N:o 1200/2005 olisi muutettava.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 1200/2005 liite II tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä syyskuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EUVL L 268, 18.10.2003, s. 29. Asetus sellaisena kuin se on muutettuna komission asetuksella (EY) N:o 378/2005 (EUVL L 59, 5.3.2005, s. 8).
   
      (2)  EYVL L 270, 14.12.1970, s. 1. Direktiivi kumottu asetuksella (EY) N:o 1831/2003.
   
      (3)  EUVL L 195, 27.7.2005, s. 6.
   
      (4)  Euroopan elintarviketurvallisuusviranomaiseen kuuluvan eläinten rehuissa käytettäviä lisäaineita, tuotteita tai aineita käsittelevän tiedelautakunnan lausunto neuvoston direktiivin 70/524/ETY mukaisesti rehun lisäaineena hyväksytyn mikro-organismivalmisteen Bacillus cereus var. toyoi (NCIMB 40112/CNCM I-1012) (Toyocerin®) hyväksynnän muuttamisesta. Hyväksytty 30 päivänä marraskuuta 2005. The EFSA Journal (2005) 288, s. 1–7.
   
      LIITE
      Korvataan asetuksen (EY) N:o 1200/2005 liitteessä II oleva merkintä E 1701, Bacillus cereus var. toyoi (NCIMB 40112/CNCM I-1012) seuraavasti:
      
         
                     EY N:o
                  
                  
                     Lisäaine
                  
                  
                     Kemiallinen kaava, kuvaus
                  
                  
                     Eläinlaji tai -ryhmä
                  
                  
                     Enimmäisikä
                  
                  
                     Vähimmäispitoisuus
                  
                  
                     Enimmäispitoisuus
                  
                  
                     Muut määräykset
                  
                  
                     Hyväksynnän voimassaolo päättyy
                  
               
                     PMY/kg täysrehua
                  
               
                     Mikro-organismit
                  
               
                     ”E 1701
                  
                  
                     
                        Bacillus cereus var. toyoi
                     
                     NCIMB 40112/CNCM I-1012
                  
                  
                     
                        Bacillus cereus var. toyoi -valmiste, joka sisältää vähintään 1 × 1010 PMY/g lisäainetta
                  
                  
                     Broilerkaniinit
                  
                  
                     —
                  
                  
                     0,1 × 109
                     
                  
                  
                     5 × 109
                     
                  
                  
                     Lisäaineen ja esiseoksen käyttöohjeissa on ilmoitettava varastointilämpötila ja -aika sekä stabiilisuus rehua rakeistettaessa.
                     Voidaan käyttää rehuseoksissa, jotka sisältävät sallittuja kokkidiostaatteja: robenidiini, salinomysiininatrium.
                  
                  
                     Ei määräaikaa
                  
               
                     Broilerit
                  
                  
                     —
                  
                  
                     0,2 × 109
                     
                  
                  
                     1 × 109
                     
                  
                  
                     Lisäaineen ja esiseoksen käyttöohjeissa on ilmoitettava varastointilämpötila ja -aika sekä stabiilisuus rehua rakeistettaessa.
                     Voidaan käyttää rehuseoksissa, jotka sisältävät sallittuja kokkidiostaatteja: monensiininatrium, lasalosidinatrium, salinomysiininatrium, dekokinaatti, robenidiini, narasiini, halofuginoni, diklatsuriili, narasiini-nikarbatsiini, maduramisiiniammonium.
                  
                  
                     Ei määräaikaa”